पाएं अपने शहर की ताज़ा ख़बरें और फ्री ई-पेपरडाउनलोड करें
1 दिन पहले शुक्रवार को जिला अस्पताल में हुए हंगामे के बाद शनिवार से जहां पुलिस फोर्स तैनात कर दिया गया। ताकि अटेंडर व मरीज के परिजन मौजूद डॉक्टरों व स्वास्थ्यकर्मियों के साथ अभद्रता न कर सके। ऐसा करने वालों पर अब सीधे पुलिस कार्रवाई करेगी।
ज्ञात रहे कोरोना के कारण अब जिला अस्पताल में हर दिन मरीजों की मौत होने लगी है। लगातार हो रही मौत को देख अब परिजन व अटेंडरों का गुस्सा भी फूटना शुरू हो गया। इसको लेकर पिछले गरीब 1 सप्ताह से अस्पताल में हर दिन हंगामे की स्थिति बनने लगी। शुक्रवार को तो एक मृतक के परिजनों ने इतना हंगामा किया कि डॉक्टरों को पीछे के दरवाजे से भागना पड़ा। डॉक्टरों व स्वास्थ्य कर्मियों के भाग जाने पर भी परिजनों का गुस्सा शांत नहीं हुआ और उन्होंने अस्पताल में तोड़फोड़ कर डाली।
इस घटना के बाद अस्पताल में कार्यरत डॉक्टरों ने काम करना बंद कर दिया। पुलिस तैनात नहीं होने तक उन्होंने काम नहीं करने की जिद पकड़ ली। इस दौरान डॉक्टरों ने करीब 1 घंटे तक काम नहीं किया। इसी को लेकर शनिवार से जिला अस्पताल में पुलिस फोर्स तैनात कर दिया गया।
वेंटिलेटर भी तोड़ चुके हैं अटेंडर
शुक्रवार को हुए हंगामे से पहले भी अस्पताल में हंगामे की स्थिति बन चुकी है। करीब चार-पांच दिन पहले आईसीयू में भर्ती एक मरीज की मौत हो जाने के बाद अटेंडरों ने वेंटिलेटर ही तोड़ दिया था। इसके अलावा भी 20 अप्रैल के बाद से अस्पताल में हर दिन कहीं न कहीं विवाद हुआ बहसबाजी की स्थिति बनने लगी है।
24 घंटे तैनात रहेगा बल
शनिवार को अस्पताल में करीब 10 से 12 जवानों को तैनात कर दिया गया। मौजूद जवानों ने कहा कि अब 24 घंटे ऐसे ही शिफ्ट बदलकर अस्पताल में पुलिस तैनात रहेगी। इस दौरान बेवजह हंगामा करने वालों पर कार्रवाई होगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn